ÜRO Palestiina pagulaste abiorganisatsioon
ÜRO Palestiina pagulaste abiorganisatsioon (inglise UN Relief and Works Agency for Palestine Refugees in the Near East – UNRWA) on ÜRO allorganisatsioon, mis korraldab Palestiina pagulastele humanitaar- ja arenguabi andmist. UNRWA on alates 1950. aastast Palestiina pagulaste eestkõneleja ja abistaja Jordaanias, Liibanonis, Süürias ja okupeeritud Palestiina territooriumil. Organisatsiooni poolt antava abi hulka kuuluvad toiduabi, tervishoid ja haridus, samuti infrastruktuuri tagamine ning selle parandamine. UNRWA tegevus sõltub peaaegu täielikult vabatahtlikest annetustest.